b'\n_START_ARTICLE_\nCarl Julius Malmquist\n_START_PARAGRAPH_\nCarl Julius Malmqvist (16. juni 1819-4. august 1859) var en dansk milit\xc3\xa6rmusiker, komponist og kordirigent._NEWLINE_Efter at have modtaget nogen undervisning i valdhorn blev Carl Malmquist som 15-\xc3\xa5rig ansat som milit\xc3\xa6rmusiker. Ved selvstudium i klaver, guitar og musikteori skabte han sig derefter en karriere som komponist og kordirigent. Han skrev en r\xc3\xa6kke mandskorsange og en del enstemmige sange, men ogs\xc3\xa5 egen musik og arrangementer af andres musik til diverse teaterforestillinger. Under 1. Slesvigske Krig var han general de Meza behj\xc3\xa6lpelig med at notere nogle af dennes kompositioner. Kort f\xc3\xb8r sin d\xc3\xb8d komponerede han p\xc3\xa5 en symfoni, hvoraf 2 satser blev opf\xc3\xb8rt i Tivoli.'